Komisijos reglamentas (EB) Nr. 641/97
1997 m. balandžio 14 d.
iš dalies keičiantis 1996 m. birželio 28 d. Komisijos reglamentą (EB) Nr. 1249/96 dėl Tarybos reglamento (EEB) Nr. 1766/92 taikymo taisyklių (grūdų sektoriaus importo muitų)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 923/96 [2], ypač į jo 10 straipsnio 4 dalį,
kadangi Komisijos reglamente (EB) Nr. 1249/96 [3] yra nustatytos į Bendriją importuojamų grūdų režimas;
kadangi patirtis, įgyta Reglamento (EB) Nr. 1249/96 nuostatas taikant dantinių kukurūzų importui, rodo būtinybę patikslinti jo nuostatas dėl šio produkto muitinės kontrolės ir muito sumažinimo; kadangi dėl to Reglamentą (EB) Nr. 1249/96 reikėtų iš dalies keisti;
kadangi Javų vadybos komitetas nepateikė savo nuomonės per pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1249/96 iš dalies keičiamas taip:
1. 2 straipsnio 5 dalis pakeičiama taip:
"5. Importo muitai sumažinami:
- 14 ekiu už toną standartinės aukštos kokybės paprastųjų kviečių,
- 8 ekiu už toną salyklinių miežių,
- 14 ekiu už toną dantinių kukurūzų, atitinkančių I priedo specifikacijas.
Norint, kad būtų taikomas sumažinimas, būtina laikytis šių reikalavimų:
a) importo licencijos 20 skiltyje pareiškėjas turi įrašyti iš grūdų perdirbtiną produktą;
b) importuotojas, pateikdamas paraišką importo licencijai gauti, privalo raštu įsipareigoti, kad per šešis mėnesius nuo išleidimo į laisvą apyvartą visi grūdai bus perdirbti, kaip numatyta licencijos 20 skiltyje. Jis nurodo perdirbimo vietą, nurodydamas:
- arba perdirbimo firmą ir valstybę narę,
- arba ne daugiau kaip penkias perdirbimo įmones.
Prieš išsiunčiant prekes perdirbti, muitinės formalumų atlikimo įstaigoje pagal Komisijos reglamento (EEB) Nr. 2454/931 nuostatas parengiama T5 kontrolinė kopija. Informacija, kurios reikalaujama pirmiau minėtame a punkte, ir perdirbimo įmonės pavadinimas bei vieta nurodomos T5 kontrolinės kopijos 104 skiltyje;
c) importuotojas kompetentingai institucijai pateikia užstatą, kuris lygus 14 ekiu už toną paprastųjų kviečių bei dantinių kukurūzų ir 8 ekiu už toną miežių. Tačiau, jeigu muitinės importo formalumų užbaigimo dieną paprastiesiems kviečiams arba dantiniams kukurūzams taikomas muitas yra mažesnis kaip 14 ekiu už toną, o miežiams - mažesnis kaip 8 ekiu už toną, tuomet užstatas lygus muito dydžiui.
Užstatas grąžinamas pateikus konkretaus galutinio panaudojimo įrodymą, užtikrinantį priemoką už kokybę prie a punkte nurodytos pagrindinio produkto kainos. Importuojančios valstybės narės kompetentingoms institucijoms priimtinu būdu, galbūt pateikiant T5 kontrolinę kopiją, turi būti pateiktas patvirtinimas, kad visi importuoti grūdai buvo perdirbti į a punkte nurodytą produktą.
Perdirbimas laikomas įvykusiu, kai per b punkte nurodytą laiką:
- paprastųjų kviečių atveju, a punkte nurodytas produktas buvo perdirbtas:
- vienoje arba keliose valstybės narės firmai priklausančiose įmonėse arba
- b punkte nurodytoje įmonėje arba vienoje iš tų įmonių.
- salykliniai miežiai buvo išbrinkyti,
- dantiniai kukurūzai perdirbti siekiant pagaminti pagal KN kodus 19041010 arba 110313 klasifikuojamus produktus."
2. I priedas yra pakeičiamas šio reglamento I priedu.
3. Pridedamas šis 2a straipsnis:
"2a straipsnis
1. Importuojant į Bendriją KN kodo 10059000 pozicijoje klasifikuojamus dantinius kukurūzus, dėl kurių paraiškos importo licencijoms gauti buvo pateiktos nuo 1996 m. liepos 1 d. iki šio reglamento įsigaliojimo dienos ir kuriems muitas buvo sumažintas 8 ekiu už toną, importuotojo arba jo atstovo prašymu išmokamas skirtumas tarp importo muito, sumokėto už faktiškai importuotą kiekį, ir sumos, kurią tektų sumokėti, jei būtų taikytas 14 ekiu už toną sumažinimas.
2. Suinteresuotos šalies prašymu valstybės narės, kuri, remdamasi Reglamento (EEB) Nr. 2454/93 880 straipsniu, išdavė importo licenciją, kompetentinga institucija išduoda III priede nurodytos formos sertifikatą, kuriame nurodo kiekį, už kurį, kaip nurodyta šio straipsnio 1 dalyje, gali būti sugrąžinta tam tikra muito dalis.
3. Prašymai dėl grąžinamos sumos, patvirtinti šio straipsnio 2 dalyje nurodytu sertifikatu, ir 2 straipsnio 5 dalies c punkte nurodytu konkrečiu galutinio panaudojimo įrodymu, turi būti pateikti per 30 dienų nuo šio reglamento įsigaliojimo dienos. Kartu su jais turi būti pateikta importo licencija, 2 dalyje nurodytas sertifikatas ir minimų grūdų išleidimo į laisvą apyvartą deklaracija."
4. Šio reglamento II priedas pridedamas kaip III priedas.
5. 6 straipsnio 1 dalies pirmoji pastraipa pakeičiama taip:
"1. Taikydama Komisijos direktyvos 76/371/EEB2 priedo nuostatas išleidimo į laisvą apyvartą muitinė iš kiekvienos kietųjų kviečių, standartinės aukštos arba vidutinės kokybės paprastųjų kviečių bei iš dantinių kukurūzų siuntos ima bandinius, kad nustatytų:
- standartinės aukštos arba vidutinės kokybės paprastųjų kviečių baltymų kiekį, natūrinį svorį ir priemaišų kiekį (Schwarzbesatz), kaip apibrėžta Tarybos reglamente (EEB) Nr. 2731/753,
- kietųjų kviečių natūrinį svorį, priemaišų kiekį (Schwarzbesatz) ir stikliškų grūdų kiekį,
- dantinių kukurūzų plaukiojimo indeksą, natūrinį svorį ir stikliškų grūdų kiekį.
Tačiau jeigu Komisija oficialiai pripažįsta grūdų kilmės šalyje išduotą paprastųjų bei kietųjų kviečių bei dantinių kukurūzų kokybės pažymėjimą, patvirtinta kokybė tikrinama imant bandinius tik iš pakankamai tipinio siuntų skaičiaus.
Komisija, remdamasi Reglamento (EEB) Nr. 2454/93 63-65 straipsniuose nustatyta administracinio bendradarbiavimo procedūra, oficialiai pripažįsta Argentine Servicio Nacional de Sanidad y Calidad Agroalimentaria (Senasa) išduotus pažymėjimus. Jei Senasa išduotuose kokybės pažymėjimuose įrašyti analitiniai parametrai rodo atitikimą I priede pateiktiems dantinių kukurūzų kokybės standartams, bandiniai imami iš ne mažiau kaip 3 % krovinių, į kiekvieną įvežimo punktą įvežamų per prekybos metus. IV priede yra pateiktas Senasa išduodamų kokybės pažymėjimų blanko pavyzdys. Argentinos Vyriausybės patvirtinto antspaudo ir parašų kopijos išspausdinamos Europos Bendrijų oficialiajame leidinyje, "C" serijoje."
6. Šio reglamento III priedas yra pridedamas kaip IV priedas.
7. 6 straipsnio 2 dalis pakeičiama taip:
"Standartiniai metodai, kuriuos taikant nustatomi šio straipsnio 1 dalyje nurodyti kokybės parametrai, yra nurodyti Komisijos reglamentuose (EEB) Nr. 1908/841 ir Nr. 2731/75.
Dantiniai kukurūzai yra tie Zea mays indurata veislės kukurūzai, kurių grūdų endospermas dažniausiai yra stikliškas (kietos arba raginės tekstūros). Paprastai jie būna oranžiniai arba raudoni. Viršutinioji dalis (priešais mezginę) arba karūna nėra suskilusi.
Dantinių kukurūzų stikliški grūdai yra apibrėžiami kaip šiuos kriterijus atitinkantys grūdai:
- jų karūna nėra suskilusi,
- perpjovus išilgai, matoma, kad endospermo raginė dalis visiškai apgaubia vidurinę miltinę dalį. Raginė dalis turi vyrauti viso perpjauto paviršiaus dalyje.
Stikliškųjų grūdų procentas nustatomas suskaičiavus, kiek tipiniame šimto grūdų bandinyje yra šiuos kriterijus atitinkančių grūdų.
Plaukiojimo indekso standartiniai metodai pateikiami V priede."
8. Šio reglamento IV priedas pridedamas kaip V priedas.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. balandžio 14 d.